Captain America: The Winter Soldier

***Captain America: The Winter Soldier*** ialah sebuah filem adiwira Amerika Syarikat 2014 menampilkan watak Marvel Comics, Captain America, diterbitkan oleh Marvel Studios dan diedarkan oleh Walt Disney Studios Motion Pictures. Ia merupakan sekuel kepada filem 2011, *[[Captain America: The First Avenger]]* dan merupakan filem kesembilan dalam Marvel Cinematic Universe (MCU). Filem ini diarahkan oleh Anthony dan Joe Russo dengan lakon layar oleh Christopher Markus dan Stephen McFeely. Ia dibintangi Chris Evans sebagai Captain America mengetuai barisan pelakon yang terdiri daripada Scarlett Johansson, Sebastian Stan, Anthony Mackie, Cobie Smulders, Frank Grillo, Emily VanCamp, Hayley Atwell, Robert Redford dan Samuel L. Jackson. Dalam *Captain America: The Winter Soldier*, Captain America, Black Widow dan Falcon bergabung tenaga untuk mendedahkan konspirasi dalam S.H.I.E.L.D. ketika berhadapan dengan pembunuh misteri yang dikenali sebagai Winter Soldier.

*Captain America: The Winter Soldier* ditayangkan di Los Angeles pada 13 Mac 2014. Ia ditayangkan di peringkat antarabangsa pada 26 Mac 2014 dan di Amerika Utara pada 4 April 2014 dalam format 2D, 3D dan IMAX 3D. Filem ini mencapai kejayaan kritis dan komersial, menbuat kutipan lebih $714 juta di seluruh dunia. Ia juga menerima pencalonan Anugerah Akademi untuk Kesan Visual Terbaik. Sebuah sekuel bertajuk *[[Captain America: Civil War]]* ditayangkan pada 6 Mei 2016.

## Plot

Dua tahun selepas Pertempuran New York, Steve Rogers bekerja di Washington D.C. untuk S.H.I.E.L.D. dibawah pimpinan Nick Fury sambil menyesuaikan diri dengan masyarakat kontemporari. Rogers dan Ejen Natasha Romanoff dihantar bersama pasukan memerangi keganasan S.H.I.E.L.D., S.T.R.I.K.E., diketuai Ejen Rumlow untuk membebaskan tebusan di atas kapal S.H.I.E.L.D. dari Georges Batroc dan tentera upahannya. Semasa pertengahan misi, Rogers mendapati agenda lain Romanoff: untuk mengekstrak data dari komputer kapal kepada Fury. Rogers kembali ke Triskelion, ibu pejabat S.H.I.E.L.D., untuk berhadapan dengan Fury dan diberi taklimat mengenai Projek Insight: tiga Helicarrier dikaitkan dengan satelit pengintip, direka untuk menghapuskan ancaman. Tidak dapat menyahsulit data yang diambil oleh Romanoff, Fury berasa sangsi mengenai Insight dan menyuruh pegawai senior S.H.I.E.L.D., Alexander Pierce untuk melewatkan projek itu.

Dalam perjalanan untuk berjumpa dengan Maria Hill, Fury diserang hendap oleh penyerang yang diketuai oleh seorang pembunuh misteri yang dikenali sebagai Winter Soldier. Fury melepaskan diri ke apartmen Rogers dan memberi amaran kepada Rogers bahawa S.H.I.E.L.D. dikompromi. Selepas memberi Rogers satu pemacu kilat mengandungi data dari kapal, Fury ditembak oleh Winter Soldier. Fury mati ketika pembedahan dan Hill mengambil badannya. Pada hari berikutnya, Pierce mengarahkan Rogers ke Triskelion. Apabila Rogers engan memberi maklumat Fury, Pierce menamakannya sebagai pelarian. Diburu oleh S.T.R.I.K.E., Rogers berjumpa Romanoff. Menggunakan data dalam pemacu kilat, mereka menemui bunker rahsia S.H.I.E.L.D. di New Jersey, dimana mereka mengaktifkan superkomputer mengandungi Arnim Zola. Zola mendedahkan bahawa sejak S.H.I.E.L.D. ditubuhkan selepas Perang Dunia Kedua, Hydra telah beroperasi secara rahsia di dalam jajarannya, menyemai huru-hara global dengan matlamat bahawa manusia dengan relanya menyerahkan kebebasan sebagai pertukaran untuk keselamatan. Pasangan itu berjaya mengelakkan kematian apabila peluru berpandu S.H.I.E.L.D. memusnahkan bunker itu dan menyedari bahawa Pierce ialah ketua Hydra dalam S.H.I.E.L.D.

Rogers dan Romanoff mendapatkan bantuan bekas para penyelamat USAF, Sam Wilson yang merupakan kawan Rogers dan memperoleh pek sayap berkuasa "Falcon". Menyimpulkan bahawa ejen S.H.I.E.L.D., Jasper Sitwell merupakan ejen Hydra, mereka memaksanya mendedahkan bahawa Zola membangunkan algoritma perlombongan data yang boleh mengenal pasti individu yang mungkin menjadi ancaman kepada masa depan rancangan Hydra. Helicarrier menggunakan senjata satelit berpandu untuk menghapuskan individu-individu ini. Rogers, Romanoff dan Wilson diserang hendap Winter Soldier, yang membunuh Sitwell. Semasa berlawan, Rogers mengenali Winter Soldier sebagai Bucky Barnes, kawannya yang ditangkap dan dieksperimen ketika Perang Dunia Kedua. Hill berjaya mendapatkan ketiga-tiga mereka ke rumah yang selamat di mana Fury, yang memalsukan kematiannya sedang menunggu dengan rancangan untuk mensabotaj Helicarrier dengan menggantikan cip pengawal.

Selepas ahli Majlis Keselamatan Dunia tiba untuk pelancaran Helicarrier, Rogers menyiarkan plot Hydra untuk semua orang di Triskelion. Romanoff yang menyamar sebagai salah seorang ahli Majlis melucutkan senjata Pierce. Fury tiba dan memaksa Pierce untuk membuka kunci pangkalan data S.H.I.E.L.D supaya Romanoff boleh membocorkan maklumat sulit untuk mendedahkan Hydra kepada orang ramai. Selepas pergelutan, Fury membunuh Pierce. Sementara itu, Rogers dan Wilson memasuki dua Helicarrier dan menggantikan cip pengawal mereka tetapi Winter Soldier memusnahkan sut Wilson dan berlawan Rogers. Rogers berjaya meletakkan cip terakhir, membenarkan Hill untuk mengawal dan memusnahkan kapal itu satu sama lain. Rogers enggan melawan Winter Soldier dalam percubaan untuk mencapai kawannya, tetapi ketika kapal itu berlanggar dengan Triskelion, Rogers ditolak jatuh ke dalam Sungai Potomac. Winter Soldier menyelamatkan Rogers yang tidak sedar sebelum menghilangkan diri ke dalam hutan. Dengan S.H.I.E.L.D. yang kucar kacir, Romanoff hadir di hadapan jawatankuasa kecil Senat dan Fury pergi ke Eropah Timur untuk mengejar baki sel Hydra. Rogers dan Wilson memutuskan untuk mencari Winter Soldier, manakala Rumlow, yang merupakan ejen untuk Hydra, dimasukkan ke hospital selepas kemusnahan Triskelion.

Dalam babak pertengahan kredit, Baron Wolfgang von Strucker, di makmal Hydra mengisytiharkan bahawa "masa keajaiban" telah bermula dan saintis memeriksa sebuah tongkat tenaga penuh dan dua tahanan: satu dengan kuasa kelajuan luar biasa, satu lagi dengan kuasa telekinetik. Dalam babak pasca kredit, Winter Soldier melawat memorial Bucky di Institusi Smithsonian.

## Pelakon

* Chris Evans sebagai Steve Rogers / Captain America
* Scarlett Johansson sebagai Natasha Romanoff / Black Widow
* Sebastian Stan sebagai Bucky Barnes / Winter Soldier
* Anthony Mackie sebagai Sam Wilson / Falcon
* Cobie Smulders sebagai Maria Hill
* Frank Grillo sebagai Brock Rumlow
* Emily VanCamp sebagai Sharon Carter / Agent 13
* Hayley Atwell sebagai Peggy Carter
* Robert Redford sebagai Alexander Pierce
* Samuel L. Jackson sebagai Nick Fury

Toby Jones, Maximiliano Hernández, dan Garry Shandling menyambung watak mereka daripada filem Marvel Studios sebelumnya sebagai Arnim Zola, Jasper Sitwell dan Senator Stern. Georges St-Pierre sebagai Georges Batroc. Callan Mulvey sebagai Jack Rollins, ahli S.H.I.E.L.D. unit S.T.R.I.K.E.. Chin Han, Jenny Agutter (sebelumnya muncul dalam *The Avengers*), Alan Dale dan Bernard White muncul sebagai ahli Majlis Keselamatan Dunia. Danny Pudi dan DC Pierson mempunyai watak kecil sebagai juruteknik S.H.I.E.L.D. dan pekerja Apple Store. Gary Sinise meriwayatkan pameran Institusi Smithsonian bertema Captain America dan Stan Lee membuat kameo sebagai pengawal keselamatan di sana. Pencipta Winter Soldier, Ed Brubaker membuat penampilan kameo sebagai saintis bekerja kepada Winter Soldier. Pengarah, Joe Russo membuat penampilan kameo sebagai doktor,, Christopher Markus dan Stephen McFeely membuat penampilan kameo sebagai penyiasat S.H.I.E.L.D. Thomas Kretschmann, Henry Goodman, Elizabeth Olsen dan Aaron Taylor-Johnson muncul, tidak dikredit sebagai Baron Wolfgang von Strucker, Dr. List, Scarlet Witch dan Quicksilver dalam babak pertengahan kredit.

## Produksi

### Pembangunan
Pada bulan April 2011, sebelum *[[Captain America: The First Avenger]]* ditayangkan di teater, penulis skrip, Christopher Markus dan Stephen McFeely mengumumkan bahawa Marvel telah melantik duo itu bekerja untuk sekuel filem tersebut. Pada bulan September 2011, Chris Evans berkata sekuel itu mungkin tidak akan ditayangkan sehingga tahun 2014. Pada bulan Januari 2012, Neal McDonough yang berlakon sebagai Dum Dum Dugan dalam *Captain America: The First Avenger*, menyebut bahawa sekuel mungkin akan difilemkan selepas **' selesai. Walt Disney Studios mengumumkan bahawa rancangan untuk menayangkan sekuel kepada ''Captain America: The First Avenger'' pada 4 April 2014.

=== Pra-produksi ===
Menjelang bulan Jun 2012, Russo bersaudara memasuki rundingan untuk mengarahkan filem sekuel dan [[Samuel L. Jackson]] disahkan akan kembali sebagai ketua S.H.I.E.L.D., Nick Fury. Ketika Comic-Con Antarabangsa San Diego 2012, ia telah diumumkan bahawa tajuk rasmi sekuel ini adalah ''Captain America: The Winter Soldier'', dan Russo bersaudara akan mengarahkan filem ini. Selepas menandatangani untuk mengarah, Russo bersaudara berjumpa dengan Ed Brubaker untuk belajar lebih banyak tentang di mana karakter Winter Soldier datang, pemikirannya dan tema tentang watak itu. Pada bulan Julai 2012, [[Anthony Mackie]] memasuki rundingan untuk membintangi sebagai Falcon dalam filem sekuel. Sebastian Stan juga disahkan akan menyambung wataknya sebagai James Barnes. Menjelang bulan Ogos 2012, [[Anna Kendrick]], [[Felicity Jones]] dan [[Imogen Poots]] sedang dipertimbangkan untuk peranan utama dalam filem ini.

Pada bulan September 2012, Chris Evans menyatakan bahawa penggambaran akan bermula pada bulan Mac 2013. Evans juga menyatakan bahawa penyesuaian diri Rogers dalam dunia moden yang pada asalnya dimasukkan dalam ''The Avengers'' lebih sesuai dalam ''Captain America: The Winter Soldier''. Pada akhir bulan itu, The Greater Cleveland Film Commission mengumumkan bahawa ''Captain America: The Winter Soldier'' akan difilemkan di [[Cleveland]], Ohio selepas produksi itu telah diluluskan $9.5 juta cukai kredit. Penerbit, Nate Moore berkata selepas menjadi lokasi ''The Avengers'', kerajaan Cleveland sangat membantu dalam menyediakan lokasi yang besar untuk penggambaran. Sesetengah daripada filem juga dijadualkan menjalani pengambaran di California dan [[Washington, D.C.]]

Menjelang bulan Oktober, [[Emilia Clarke]], [[Jessica Brown Findlay]], [[Teresa Palmer]], Imogen Poots dan [[Alison Brie]] telah dipertimbangkan untuk minat cinta Rogers dalam filem, dan [[Scarlett Johansson]] dibawa kembali untuk menyambung wataknya sebagai Black Widow. Kemudiannya pada bulan itu, [[Frank Grillo]] telah menjalani ujian percubaan untuk watak penjahat, Crossbones dalam filem itu, dan menjelang akhir bulan itu, Grillo menandatangani perjanjian untuk melakonkan watak itu dan [[Cobie Smulders]] menyambung wataknya sebagai Maria Hill dari ''The Avengers''.

Pada bulan Januari 2013, [[Hayley Atwell]] yang melakonkan watak Peggy Carter dalam ''Captain America: The First Avenger'', berkata dia tidak akan muncul dalam filem sekuel ini. Walau bagaimanapun [[Stanley Tucci]], yang melakonkan watak Dr. Abraham Erskine dalam filem sebelumnya, kemudiannya berkata Atwell akan muncul dalam babak papar kembali. Juga pada bulan Januari, Marvel Studios mengumumkan bahawa filem ini akan ditayangkan dalam 3D dan Anthony Mackie berkata penggambaran akan bermula pada 1 April 2013. Kemudiannya pada bulan itu, [[Toby Jones]] yang berlakon sebagai Arnim Zola dalam filem pertama berkata dia akan menyambung wataknya dalam sekuel.

Pada bulan Februari 2013, [[Emily VanCamp]] memasuki rundingan untuk melakonkan watak wanita utama dalam filem ini. Menjelang bulan Mac 2013, [[Maximiliano Hernández]] ditandatangani untuk menyambung wataknya sebagai ejen S.H.I.E.L.D., Jasper Sitwell dari ''Thor'' dan ''The Avengers'' dan [[Robert Redford]] memasuki perbincangan untuk menyertai barisan pelakon sebagai ahli berpangkat tinggi S.H.I.E.L.D, yang kemudiannya disahkan olehnya Menjelang akhir bulan Mac, pelawan [[UFC]], [[Georges St-Pierre]] dipilih untuk watak berdasarkan komik Batroc the Leaper dalam filem ini.

=== Penggambaran ===

Fotografi utama bermula pada 1 April 2013 di Raleigh Manhattan Beach Studios, Los Angeles. Babak mengambil tempat di "Lemurian Star" difilemkan di ''Sea Launch Commander'', [[Long Beach, California]]. Pada awal bulan Mei, [[Dominic Cooper]] mengesahkan dia akan kembali sebagai Howard Stark. Pada 14 Mei 2013, produksi berpindah ke Washington, D.C. dengan pengambaran mengambil tempat di National Mall dan Jambatan Theodore Roosevelt. Pada hari berikutnya, [[Garry Shandling]] dilihat melakonkan kembali wataknya dalam ''[[Iron Man 2]]'' sebagai Senator Stern. Lokasi penggambaran lain di Washington, D.C. termasuk Hotel Willard Hotel dan Bulatan Dupont.

Penggambaran di Cleveland bermula pada 17 Mei dan dijadualkan berjalan sehingga pertengahan bulan Jun dengan lokasi dijadualkan di [[West Shoreway]], the Southerly Wastewater Treatment Plant, [[Cuyahoga Heights, Ohio|Cuyahoga Heights]] dan Lakeview Cemetery Dam. Cleveland dipilih sebagai pendiri untuk Washington, D.C. dengan East 6th Street sebagai pendua kepada 7th and D Streets di [[Southwest, Washington, D.C.|Southwest D.C.]] Lokasi lain di Cleveland termasuk Bank Rizab Persekutuan Cleveland, Perpustakaan Awam Cleveland, Universiti Negeri Cleveland, Cleveland Arcade, Tower City Center, Muzium Seni Cleveland dan Western Reserve Historical Society. Penggambaran dalaman juga difilemkan dalam rumah-rumah persendirian dan Gereja Pilgrim Congregational di [[Tremont, Cleveland|Tremont]]. Penggambaran di Cleveland tamat pada 27 Jun 2013.

Trent Opaloch, lebih dikenali dengan kerjanya untuk ''[[District 9]]'' dan ''[[Elysium]]'', dibawa masuk sebagai pengarah fotografi.

=== Pasca-produksi ===
Fotografi tambahan difilemkan pada bulan Disember 2013 dan Januari 2014, dalam rangka untuk Russo bersaudara menunjukkan dengan tepat keadaan setiap watak selepas kekalahan S.H.I.E.L.D., setelah membaca skrip **' untuk membimbing pilihan mereka. Joss Whedon, pengarah *The Avengers* dan *Avengers: Age of Ultron*, menulis dan mengarahkan babak pertengahan kredit, yang menampilkan Quicksilver, Scarlet Witch, dan Baron Wolfgang von Strucker.

Enam syarikat kesan istimewa terlibat dalam mencipta kesan visual filem termasuk Industrial Light & Magic (ILM), Scanline VFX, Lola VFX, Luma Pictures, Whiskytree dan The Embassy. Filem ini mengandungi 2,500 kesan visual dengan 900 dikerjakan oleh ILM. Lola VFX yang melakukan babak pra-serum Steve Rogers dalam filem ini dan *Captain America: The First Avenger* juga bekerja untuk babak yang menampilkan Peggy Carter yang tua. Helicarrier dalam filem ini merupakan digital sepenuhnya. Kebanyakan babak di Washington, D.C. dicipta secara digital kerana banyak sekatan penerbangan di bandar itu yang memerlukan lokasi diwujudkan semula oleh komputer.

## Tayangan

*Captain America: The Winter Soldier* ditayangkan di 32 pasaran pada 26 Mac 2014 dan di Amerika Utara pada 4 April 2014 dalam format 2D, 3D dan IMAX 3D. Filem ini dibuka di 668 skrin IMAX seluruh dunia, satu rekod untuk filem yang dibuka pada bulan April. Pembukaan dunia mengambil tempat pada 13 Mac 2014 di Teater El Capitan, Hollywood, California. Pembukaan Paris mengambil tempat pada 17 Mac di Le Grand Rex, pembukaan London mengambil tempat pada 20 Mac Westfield London, pembukaan Beijing mengambil tempat pada 24 Mac dan pembukaan Cleveland mengambil tempat pada 1 April.

## Penerimaan

### Box office
*Captain America: The Winter Soldier* mengutip $259.8 juta di Amerika Utara dan anggaran $455 juta di wilayah-wilayah lain dengan jumlah terkumpul seluruh dunia sebanyak $714.8 juta. Ia menjadi filem dengan kutipan ketujuh tertinggi pada tahun 2014. Deadline.com mengira keuntungan bersih bagi filem ini menjadi $166.2 juta.

Filem ini menduduki tempat pertama dalam box office untuk tiga minggu berturut-turut sebelum diambil alih oleh *[[The Other Woman (filem 2014)|The Other Woman]]* pada minggu keempat. Filem ini mencatat kutipan kesuluruhan terbesar diantara filem-filem yang dikeluarkan pada bulan April. Selepas tayangan teater berakhir, filem ini menjadi filem dengan kutipan ketiga tertinggi pada tahun 2014 dibelakang *[[Guardians of the Galaxy (filem)|Guardians of the Galaxy]]* dan *[[The Hunger Games: Mockingjay – Part 1]]*. *Captain America: The Winter Soldier* menduduki tempat teratas box office semasa minggu pembukaan dengan $75.2 juta dari 32 pasaran luar negara. Filem ini menduduki tempat pertama di banyak negara termasuk Australia, China dan Rusia.

### Penerimaan kritis
Laman web Rotten Tomatoes memberikan filem ini rating 89% dengan purata rating 7.5/10 berdasarkan 254 ulasan. Metacritic memberi skor 70 daripada 100 berdasarkan 44 kritikan. Penonton CinemaScore memberi *Captain America: The Winter Soldier* gred "A" daripada skala A+ ke F.

### Anugerah
*Captain America: The Winter Soldier* menerima pelbagai anugerah dan pencalonan termasuk satu pencalonan Anugerah Akademi untuk Kesan Visual Terbaik. Filem ini juga dicalonkan untuk dua Anugerah Critics' Choice, enam Anugerah People's Choice (menang satu), tiga anugerah Teen's Choice dan sepuluh Anugerah Zuhal.

## Sekuel

*Captain America: Civil War* ditayangkan pada 6 Mei 2016 dan sekali lagi diarahkan oleh Russo bersaudara. Evans, Johansson, Stan, Mackie, VanCamp dan Grillo menyambung watak mereka dari *The Winter Soldier* dan mereka disertai oleh Robert Downey, Jr. sebagai Tony Stark / Iron Man, Paul Bettany sebagai Vision, Jeremy Renner sebagai Clint Barton / Hawkeye, Don Cheadle sebagai James "Rhodey" Rhodes / War Machine, Elizabeth Olsen sebagai Wanda Maximoff / Scarlet Witch dan Paul Rudd sebagai Scott-Lang / Ant-Man, William Hurt sebagai Thaddeus "Thunderbolt" Ross, and Gwyneth Paltrow sebagai Pepper Potts, kesemua menyambung watak mereka daripada filem-filem MCU sebelumnya.

## Nota

## Rujukan

## Pautan luar

* 
*